## La Generalitat publica el decret de l’ajuda directa de 360 euros a cada persona que estiga en ERTO a conseqüència de la riuada

*** El pagament s’efectuarà de manera automàtica i les persones beneficiàries no han de fer cap gestió
* La Generalitat destina quasi 11 milions d’euros a estes ajudes que arribaran a més de 30.000 persones**

Este dilluns s’ha publicat en el [Diari Oficial de la Generalitat Valenciana (DOGV)](https://dogv.gva.es/va/resultat-dogv?signatura=2025/1481) el decret pel qual la Generalitat abonarà 360 euros a cada persona que es trobe en situació d’ERTO a causa de les inundacions del passat 29 d’octubre.

Esta ajuda s’abonarà de manera automàtica, de manera que les persones que estiguen cobrant la prestació per ERTO no han de fer cap gestió addicional per a accedir a esta ajuda complementària.

La Generalitat destina 10,8 milions d’euros de fons propis a estes ajudes que rebran al voltant de 30.000 persones. Seran beneficiàries d’estes ajudes les persones físiques que tinguen reconeguda la prestació d’ERTO en algun dia entre l’1 i el 31 de desembre de 2024, a causa de la suspensió temporal del seu contracte de treball per causa de força major derivada de l’episodi de DANA del passat 29 d’octubre.

L’ajuda s’ingressarà en un pagament únic en el compte que les persones beneficiàries reben la prestació. Així mateix, les persones afectades no han de fer cap tràmit ni sol·licitud.

Amb esta ajuda directa es busca reduir els efectes negatius que les suspensions temporals dels contractes tenen sobre les persones treballadores, amb la consegüent disminució d’ingressos de les persones afectades.

Fecha: 10/02/2025